钦定古今图书集成/明伦汇编/官常典/第700卷 > 《穷劫之曲》周扈子
## 钦定古今图书集成/明伦汇编/官常典/第700卷 > 《穷劫之曲》周扈子

《吴越春秋》曰：“楚乐师扈子非荆王信谗佞，杀伍奢白州犁，而寇不绝于境。又伤昭王困迫，乃援琴为楚作《穷劫》之曲。”

“王耶王耶何乖劣？”不顾宗庙听谗孽，任用无忌多所
杀。诛夷白氏族几灭，二子东奔适吴越。吴王哀痛助
忉怛，垂涕举兵将西伐。伍胥白喜孙武决，三战破郢
王奔发，留兵纵骑掳京阙。楚荆骸骨遭掘发，鞭辱腐
尸耻难雪。几危宗庙社稷灭，庄王何罪国几绝。卿士
凄怆民恻悷，吴军虽去怖不歇。愿王更隐抚忠节，勿
“为谗口能谤亵。”